Jake Oettinger

Jake Oettinger (* 18. december 1998, Lakeville, Minnesota, USA) je americký hokejový brankár, ktorý aktuálne pôsobí v tíme Dallas Stars v National Hockey League. 
V roku 2015 získal zlatú medailu a v roku 2016 bronzovú medailu na Majstrovstvá sveta juniorov v ľadovom hokeji do 18 rokov. V roku 2018 získal bronzovú medailu na Majstrovstvách sveta v ľadovom hokeji hráčov do 20 rokov a v roku 2021 získal bronzovú medailu na seniorských Majstrovstvách sveta v ľadovom hokeji. V sezóne 17/18 získal v americkej univerzitnej hokejovej lige NCAA majstrovský titul a stal sa najužitočnejším hráčom turnaja.
Kariéra.
Juniorský a univerzitný hokej.
Oettinger vyrastal v juniorskom tíme svojho rodného mesta Lakeville - Lakeville North High. Od 16 rokov pôsobil v národnom americkom juniorskom tíme, kde získal striebornú medailu na Majstrovstvách sveta juniorov do 17 rokov a zlatú a bronzovú medailu na Majstrovstvách sveta juniorov do 18 rokov.
V roku 2016 začal nastupovať v NCAA za výber Bostonskej univerzity, kde de bol na konci sezóny 16/17 zvolený za najlepšieho nováčika spomedzi brankárom a bol súčasťou druhého All-Star Teamu ligy. V tom istom rončíku získal zlatú medailu na Majstrovstvách sveta juniorov do 20 rokov. 
Svojim presvedčivými výkonmi sa stal jedným z najhorúcejších brankárskych prospektov draftu v roku 2017, kde bol nakoniec v 1. kole z 26. miesta vybraný tímom Dallas Stars (ako jediný spomedzi brankárov). 
Oettinger po drafte pokračoval v rozvoji v univerzitnom hokeji a v sezóne 17/18 získal majstrovský titul a ocenenie za najužitočnejšieho hráča súťaže. 
Od konca sezóny 18/19 začal nastupovať v seniorskej American Hockey League za tím Texas Stars.
Vstup do NHL.
V lete 2019 s Oettingerom podpísal Dallas Stars vstupný trojročný kontrakt do NHL vo výške 2,775 milióna amerických dolárov (925 tisíc ročne). Prvý rok zmluvy, sezónu 19/20, strávil v AHL, keď v 38 zápasoch zaznamenal % úspešnosť zákrokov 91,1 a pripísal si 15 výhier. Svoj debut v NHL zažil netypicky v Play-Off, keď musel zasiahnuť do 2 zápasov, kvôli zraneniu prvého brankára tímu Bena Bishopa. Ani v jednom zo zápasov Oettinger neinkasoval. Dallas sa dostal vďaka výborným výkonom náhradného brankára Antona Chudobina až do finále, kde ho zdolala Tampa Bay Lightning 4:2 na zápasy.
Po tom čo Ben Bishop nemohol kvôli zraneniu nastúpiť v sezóne 20/21, Oettinger sa stal v skrátenej sezóne náhradníkom tímu, keď kryl chrbát predošlej brankárskej dvojke - Antonovi Chudobinovi. Chudobinova výkonnosť však klesla na 90,5% úspešnosť zákrokov a Oettinger dostával viac priestoru ako bolo očakávané. Napokon v sezóne nastúpil do 29 duelov, kde si pripísal 11 výhier a 91,1% úspešnosť zákrokov. Keďže sa Dallas napokon neprebojoval do Play-Off Oettinger sa stal súčasťou tímu USA na Majstrovstvách sveta v ľadovom hokeji 2021, kde získal bronzovú medailu. Ako brankárska dvojka zasiahol do 3 zápasov a pripísal si 93,4% úspešnosť zákrokov. 
Pred sezónou 21/22 sa zdravotný stav Bena Bishopa nezlepšoval, a tak bol do tímu prviedený Braden Holtby, ktorý nastupoval v brankárskom tandeme s Antonom Chudobinom. Oettinger bol poslaný späť do Texas Stars, kde natúpil v 10 zápasoch so ziskom 91,3% úspešnosti zákrkov. Po zranení a nepresvedčivých výkonoch Chudobina bol Oettinger povolaný do prvého tímu a postupne si získal post brankárskej jednotky tímu, keď sezónu ukončil so 48 odchytanými zápasmi, z ktorých dokázal až 30 vyhrať a udržať si % úspešnosť zákrokov 91,4. Po ročnej prestávke sa tak Dallas vrátil do Play-off, kde ho v prvom kole vyradil tím Calgary Flames výsledkom 4:3 na zápasy. Oettinger sa však zaskvel skvelými výkonmi, keď odchytal všetkých 7 zápasov a pripísal si 95,4% úspešnosť zákrokov a 1,81 priemer inkasovaného gólu na zápas. V siedmom zápase série na neho smerovalo až 67 striel, z ktorých dokázal zneškodniť 64. Nedokázal však zabrániť prehre 3:2 po predĺžení. Celkovo v sérii znešodnil 272 striel z 285.
Po sezóne 21/22 Oettingerovi skončil kontrakt a stal sa obmedzeným voľným hráčom (RFA). V júli 2022 sa začali objavovať špekulácie o záujme tímu Toronto Maple Leafs o Oettingerover služby. V súčasnosti sa ešte neudiala žiadna forma dohody s Dallasom či iným tímom NHL.